
ДОГОВОР  

за превоз на ученици и учители за учебните 2014 - 2015 г. и 2015-2016 г. 
№13
Днес на 10.11.2014 г. в гр. Ардино, на основание на чл. 74, ал. 1 от ЗОП и Решение  №845/24.10.2014 г. на Кмета на Община Ардино за определяне на изпълнител на обществена поръчка с предмет: “Организиране на специализиран транспорт на учениците до 16 годишна възраст и на учителите  през учебните 2014-2015 г. и 2015-2016 г. по маршрут: гр. Ардино - с. Бял извор”, се сключи настоящият договор между Общинска администрация – гр. Ардино, представлявана от Ресми Мехмед Мурад – Кмет на Община Ардино и Гюнай Мустафов Мустантиков – гл. счетоводител при отдел “Образование” при Общинска администрация Ардино от една страна наричана за краткост ВЪЗЛОЖИТЕЛ, и от друга страна „ЕМИ – МН - 08” ЕООД, със седалище и адрес на управление: с. Жълтуша, общ. Ардино, обл. Кърджали, ЕИК: 200291515, представлявано от Шефки Моллов - управител, наричана за краткост ИЗПЪЛНИТЕЛ. 




І. ПРЕДМЕТ НА ДОГОВОРА



Чл. 1.  (1) ВЪЗЛОЖИТЕЛЯТ предлага, а ИЗПЪЛНИТЕЛЯТ приема да извърши превоз с автобусен транспорт на ученици и учители  за учебните 2014 - 2015 г. и 2015-2016 г.  по маршрут: гр. Ардино - с. Бял извор.


(2). Офертата на изпълнителя и документите за участие в процедурата за възлагане на обществена поръчка са неразделна част от този договор. 

ІІ. СРОК НА ДОГОВОРА



Чл. 2.  Договорът е със срок на действие от 10.11.2014 г. до 30.06.2016 г. 

ІІІ. ЦЕНА И НАЧИН НА ПЛАЩАНЕ



Чл. 3. Извършените превози се заплащат от ВЪЗЛОЖИТЕЛЯ на ИЗПЪЛНИТЕЛЯ с платежно нареждане по цена на един километър пробег – 1.65 лева, срещу надлежно оформена фактура.



Чл. 4. В случай на промяна на цените на горивата  цената по  чл. 3 може да се актуализира до цената определена с Наредба №2 от 31.03.2006 г. за условията и реда за предоставяне на средства за компенсиране на намалените приходи от прилагането на цени за пътуване по автомобилния траспорт предвидени  в нормативните актове за определени категории пътници, ЗДБ, ПМС за изпълнение на държавния бюджет на РБ за съответната година или с Решение на Общинския съвет; като разликата се отразява в  представената фактура, придружена с документ удостоверяващ тази разлика.



Чл. 5. ИЗПЪЛНИТЕЛЯТ няма право да променя цената за превозите едностранно без съгласието на ВЪЗЛОЖИТЕЛЯ.


ІV. ЗАДЪЛЖЕНИЯ НА ВЪЗЛОЖИТЕЛЯ


Чл.6. Да изплаща действително извършените превози за преходния месец в срок до 90 дни след получаване на фактура.



Чл. 7. Да уведомява ИЗПЪЛНИТЕЛЯ писмено или по телефона предварително за неучебните дни, които не се плащат от страна на ВЪЗЛОЖИТЕЛЯ.



Чл. 8.  Да определя със Заповед отговорник на автобуса, по предложение на директорите на общинските училища и детски градини.



Чл. 9. Да съгласува с ИЗПЪЛНИТЕЛЯ и контролира часовия транспортен график, местостоянките и спирките.
V. ЗАДЪЛЖЕНИЯ НА ИЗПЪЛНИТЕЛЯ



Чл. 10.  Да превозва учиници и учители по маршрути, дни и часове, съгласно разписанието.



Чл. 11.  Да изпълнява превоза на ученици и учители с автобуса, който е класиран в резултат на проведената процедура за  възлагане на обществена поръчка, а именно автобус с регистрационен №СМ 4562 АМ по линията гр. Ардино – с. Бял извор, като няма право да го заменя с друг без разрешение от ВЪЗЛОЖИТЕЛЯ.



Чл. 12. Да организира превозването на учениците  и учителите, съгласно изискванията на Наредба №33 на Министерството на транспорта и Закона за автомобилните превози.



Чл. 13. Да не извършва едностранни промени в организацията на превозите, влошаващи тяхното качество, култура на обслужване, както и прекъсване на учебния процес.



Чл. 14. Да спазва всички изисквания, свързани с безопасността на движение.



Чл. 15. Да използва указателни маршрутни табели, съгласно нормативните изисквания.



Чл. 16.  Да подържа автобусите изправни, в добро санитарно- хигиенно състояние, с отопление и осветление.



Чл. 17. Да представи фактури за извършените превози, заверени от директорите на училищата на ВЪЗЛОЖИТЕЛЯ до 10  число на месеца.



Чл. 18. Да снабдява с карти ученици и учители, които пътуват, съгласно изискваниятя по списък утвърден от отдел “Образование” на Общинска администрация гр. Ардино.



Чл. 19. Да изплаща обезщетение при закъсниние и нарушаване на графика за превозите   20  % от пробега на един километър.



Чл. 20.  Да изпълни безплатен превоз на ученици за участието им в Държавни игри на спортистите от малките селища, след заявка от общината.


VІ. ПРЕКРАТЯВАНЕ НА ДОГОВОРА



Чл. 21. Договорът може да бъде прекратен едностранно от ВЪЗЛОЖИТЕЛЯ при системно неизпълнение на графика по маршрутното разписание и дублирането на ученическите автобусни линии и линиите за обществен превоз на пътници.



Чл. 22.  В случай на нарушаване на чл.11 от страна на ИЗПЪЛНИТЕЛЯ на настоящия договор, ВЪЗЛОЖИТЕЛЯ има право едностранно да прекрати договора без предизвестие.



Чл. 23. При евентуално получаване на автобуси от МОН, ВЪЗЛОЖИТЕЛЯТ има право да прекрати договора едностранно след 30 дневно писмено  предизвестие, направено по подходящ начин, който да  доказва уведомеването на ИЗПЪЛНИТЕЛЯ.


Чл. 24. Договорът може да бъде прекратен по взаимно съгласие на страните.



Чл. 25. Договорът може да бъде прекратен при липса на пътуващи ученици по линията: гр. Ардино – с. Бял извор.


Настоящият договор се състави в два еднообразни екзепляра по един за двете страни.

ПРИЛОЖЕНИЕ: Оферта на Изпълнителя.

ВЪЗЛОЖИТЕЛ:                                         ИЗПЪЛНИТЕЛ:

КМЕТ НА ОБЩИНА:


„ЕМИ – МН- 08” ЕООД:
___________/Р. Мурад/                                __________________ /Шефки Моллов/

СТ.СЧЕТОВОДИТЕЛ:

___________/Г. Мустантиков/
___________________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg                                

